Diari Oficial de la Generalitat Valenciana


Sumari del DOGV 3141, del 12-12-1997 (1997/11059)

RESOLUCIÓ de 27 d'octubre de 1997, del president de la Comissió Territorial d'Urbanisme per la qual es fa públic l'acord de la Comissió Territorial d'Urbanisme d'Alacant, de 6 d'octubre de 1997, relatiu a l'aprovació definitiva de la modificació puntual del Pla Parcial sector 25, de Finestrat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3141

Data del DOGV
:   12-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11484


Data del document
:   27-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

4043 RESOLUCIÓ de 27 d'octubre de 1997, del president de la Comissió Territorial d'Urbanisme per la qual es fa públic l'acord de la Comissió Territorial d'Urbanisme d'Alacant, de 6 d'octubre de 1997, relatiu a l'aprovació definitiva de la modificació puntual del Pla Parcial sector 25, de Finestrat. [97/X11855]
  
La Comissió Territorial d'Urbanisme, en sessió celebrada el dia 6 d'octubre de 1997, va adoptar el següent acord:
  
"Vist l'expedient de referència i segons els següents
  
Antecedents de fet
  
Primer
  
L'Ajuntament, en sessió plenària celebrada el dia 13 de maig de 1997, va acordar la seua aprovació provisional, després de complir els tràmits d'exposició pública, mitjançant anuncis, en el Diari Oficial de la Generalitat Valenciana, de 14 de novembre de 1996, en el Butlletí Oficial de la Província, de 24 d'octubre de 1996 i, en un dels diaris de major difusió provincial el 30 d'octubre de 1996, i no havent-se presentat al·legacions.
  
Segon
  
La documentació està integrada per memòria i plans de zonificació: original i modificat.
  
Tercer
  
L'objecte d'aquest expedient és el canvi d'ubicació de les dotacions d'equipament social (Clau ES 2) i parc esportiu (PD), dins d'aquest mateix sector, que s'efectua per simple intercanvi amb altres terrenys que són propietat patrimonial del municipi en concepte de cessió d'aprofitament lucratiu. Es justifica que la nova situació és més favorable que l'existent en l'actualitat per la seua forma i topografia.
  
L'ordenació detallada del sector 25, que es pretén modificar, va ser aprovada definitivament per la Comissió Territorial d'Urbanisme en sessió de data 16 de desembre de 1991, mitjançant un Pla Parcial, com també els respectius projectes de Compensació i d'Urbanització pel propi Plenari de l'ajuntament del dia 27 d'octubre de 1994. En la pràctica constitueix un sòl urbà efectiu, per trobar-se pràcticament executat (90%).
  
Consideracions tecnicojurídiques
  
Primera
  
La tramitació és adequada a les previsions de l'article 54.1 i les seues concordants 52.2, 47.7 i 46 LRAU, per remissió des de l'article 55.1 de la mateixa llei.
  
Segona
  
La documentació es considera suficient als efectes pretesos, segons l'article 27 i concordants LRAU.
  
Tercera
  
La modificació afecta solament l'ordenació detallada del sector, en el seu dia aprovada per la Comissió Territorial d'Urbanisme, sense alteració de l'aprofitament lucratiu privat, i interessa de forma exclusiva a parcel·les dotacionals l'ús públic de les quals no és docent ni sanitari; per la qual cosa no li són aplicables les restriccions dels apartats 3 i 7 de l'article 55 LRAU.
  
Quarta
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cinquena
  
La Comissió Territorial d'Urbanisme, a proposta del director general d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, d'acord amb el que disposen els articles 39 i 55.1 de la LRAU, en relació amb els articles 9.1 i 10.a del Decret 77/96, de 16 d'abril, del Consell, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals mencionats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme,
  
ACORDA
  
1r. Aprovar definitivament la modificació puntual del Pla Parcial sector 25, de Finestrat.
  
2n. Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, d'acord amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que manca el document de Normes Urbanístiques.
  
Contra aquest acord, que no esgota la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell."